Chris Coleman

Chris Coleman (s. 10. kesäkuuta 1970) on walesilainen jalkapallovalmentaja ja entinen jalkapalloilija. Joulukuusta 2024 lähtien hän on toiminut belgialaisen OH Leuvenin päävalmentajana.

Ura pelaajana

Coleman aloitti pelaajauransa synnyinkaupunkinsa Swansean seurassa, Swansea Cityssä. Hän pelasi ensi kerran joukkueen paidassa 1987. Coleman esiintyi puolustajan tontilla 160 kertaa Swansea Cityn paidassa ennen siirtymistään Crystal Palaceen 1991. Coleman viihtyi seurassa neljä kautta pelaten 143 ottelua ja tehden 13 maalia. 

1995 Blackburn Rovers hankki Colemanin riveihinsä suhteellisen suurella, 2,8 miljoonan punnan siirtosummalla. Coleman pelasi Blackburnissa vain 28 ottelua ja oli usein vaihtomiehen roolissa. Niinpä hän 1997 liittyi lontoolaisseura Fulhamin riveihin. Joukkue pelasi tuolloin kakkosdivisioonassa, mutta egyptiläinen Mohamed Al-Fayed panosti joukkueeseen tavoitteenaan nostaa Fulham pääsarjatasolle.

"Captain Cookie" lempinimen saanut Coleman oli yksi Fulhamin avainpelaajia matkalla valioliigaan. Hän toimi kapteeni sekä Kevin Keeganin, että Jean Tiganan alaisuudessa. Colemanin ura päättyi traagisesti auto-onnettomuudessa tammikuussa 2001, kun hän mursi jalkansa. Fulham kohtasi päivää myöhemmin Manchester Unitedin FA Cupin ottelussa ja oli matkalla Valioliigaan. Coleman joutui seuraamaan lontoolaisten nousua katsomosta. Hän ei enää palannut pelikentille vaikean loukkaantumisen vuoksi.

Meriitit pelaajana

 Walesin cup (2): 1989, 1991

Ura valmentajana

Peliuran päättymisen jälkeen Coleman jatkoi Fulhamin organisaatiossa valmennustehtävissä. Hän toimi Jean Tiganan apuvalmentajana ja kun ranskalainen maaliskuussa 2003 erosi tehtävistään, Colemanista tuli Fulhamin väliaikainen päävalmentaja. Tiganan seuraajaksi oli ehdolla mm. Radomir Antić, mutta Al-Fayed päätti pitäytyä Colemanissa.Coleman named Fulham boss Hänen johdollaan Fulham onnistui säilymään Valioliigassa.

Ensimmäisellä täydellä kaudellaan Fulhamin päävalmentajana 2003–04 Coleman luotsasi Fulhamin Valioliigassa sijalle 7, paras sijoitus mökkiläisten historiassa. Seuraava kausi ei sujunut yhtä hyvin ja Fulham oli vasta 13. ja kaudella 2005–06 12. Paineet Colemania kohtaan kasvoivat.

Kausi 2006–07 sujui mökkiläisiltä kehnosti ja Fulham oli vajonnut liigan tyvipäähän. Huhtikuussa Fulham erotti Colemanin päävalmentajan tehtävistä neljän vuoden yhteistyön jälkeen.Coleman out as Sanchez takes over

Kesällä 2007 Coleman siirtyi Segunda Divisióniin pudonneen Real Sociedadin päävalmentajaksi.Coleman appointed Sociedad boss Pesti Baskimaalla jäi kuitenkin lyhyeksi Colemanin erottua tehtävistään tammikuussa 2008 ajauduttuaan erimielisyyksiin seurajohdon kanssa.Coleman resigns as Sociedad boss Helmikuussa hän palasi takaisin Britteinsaarille ja siirtyi Coventry Cityn päävalmentajaksi.Coleman unveiled as Coventry boss Tulokset Coventryssä eivät kuitenkaan olleet erityisen hyviä ja seura kamppailu Englannin Mestaruussarjassa häntäpään sijoituksista. Lopulta toukokuussa 2010 Coleman sai potkut tehtävistään.Chris Coleman sacked by Coventry City

Toukokuun lopussa 2011 Coleman allekirjoitti sopimuksen Kreikan Superliigasta pudonneen AEL Larissan kanssa. Colemanin tavoitteena on nostaa seura takaisin pääsarjaan kauden 2011–2012 päätteeksi.Greek side Larissa appoint Chris Coleman as manager Hän kuitenkin erosi tehtävästään tammikuun alussa 2012 seuran talousvaikeuksien vuoksi. 

Tammikuussa 2012 Coleman nimitettiin Walesin maajoukkueen päävalmentajaksi. Colemanin johdolla Wales pelasi MM2014-karsinnoissa varsin tutusti ja kolme karsintaotteluvoittoa riittivät vain lohkon toiseksi viimeiseen sijaan. Coleman sai kuitenkin jatkaa tehtävissään ja EM2016-karsinnat olivat menestyksekkäät. Gareth Balen maalit ja tiivis puolustus johdatti Walesin loistavaan menestykseen ja lopulta lohkon kakkosijan myötä maajoukkue varmisti ensimmäisen arvoturnauspaikkansa sitten vuoden 1958. 

Lopputurnauksessa Wales jatkoi vahvoja esityksiään. Gareth Balen ja Aaron Ramseyn tähdittämä joukkue pelasi tiivistä joukkuepeliä ja iski vastahyökkäyksistä. Avausottelussa se kukisti Slovakian 2–1. Englanti oli toisessa ottelussa parempi samoin lukemin, mutta päätösottelussa Colemanin suojatit murskasivat Venäjän 3–0. Näin Wales eteni lohkovoittajana pudotuspeleihin. Neljännesvälierissä Wales taisteli Pohjois-Irlannin puolustusmuuria vastaan ja voitti lopulta Balen maalilla 1–0. Colemanin mukaan peliesitys oli heikko, mutta voitto tärkeintä. Puolivälierissä Wales esiintyi jälleen tiiviinä joukkueena ja iski armotta Belgian heikkoon yhteispeliin. Wales rökitti Belgiaa 3–1 ja eteni historiallisesti arvokisojen välieriin. Loipulta joukkueen tie katkesi 2–0 tappioon Portugalille. Ilman pelikieltoista Ramseya pelannut Wales ei pystynyt parhaimpaansa, eikä ohittamaan hyvin pelannutta Rui Patriciota. Coleman sai kisojen jälkeen tunnustusta suorituksestaan Walesin peräsimessä. Joukkue noudatti tunnollisesti valmentajansa pelisysteemiä, joka maksimoi Walesin materiaalin vahvuudet. 

MM2018-karsinnoissa Wales taisteli Colemanin johdolla ensimmäisestä MM-lopputurnauspaikastaan sitten vuoden 1958. EM-kisoissa yllättänyt Wales oli viimeiselle kierrokselle saakka kiinni jopa tasaisen karsintalohkonsa voitossa. Tappio Irlannille viimeisessä ottelussa kotikentällä ja Serbian samanaikainen voitto Georgiasta pudottivat Walesin lopulta lohkon kolmanneksi ja ulos MM-lopputurnauksesta. Karsiutumisen jälkeen Coleman ilmoitti kertovansa jatkoaikeistaan päävalmentajana myöhemmin.

Marraskuussa 2017 Coleman jätti Walesin päävalmentajan tehtävät pelaajien ja kannattajien vastusteluista huolimatta, ja siirtyi Englannin Mestaruussarjan putoamiskamppailuun juuttuneen Sunderlandin päävalmentajaksi. Colemanin johdolla Sunderland lähti taistelemaan sarjapaikastaan ja hävisikin vain viisi ensimmäisestä 10 ottelustaan walesilaisen alaisuudessa. Seuraavista 10 ottelusta ei tullut ainoatakaan voittoa ja lopulta Colemanin pelastusyritys päättyi Sunderlandin putoamiseen sarjasta. Sunderland erotti Colemanin toiseksi viimeisen kierroksen jälkeen.

Kesäkuussa 2018 Colemanista tuli Kiinan Superliigan Hebei China Fortunen päävalmentaja. Colemanin johdolla Hebei sijoittui kauden päätteeksi liigassa kuudenneksi. Kausi 2019 alkoi kangerrellen ja Hebei vajosi putoamiskamppailuun. Seurajohto erotti Colemanin tehtävistään toukokuun puolivälissä 2019, kun Hebei oli sarjan toiseksi viimeisenä kasattuaan yhdeksästä ottelusta vain viisi pistettä.

Tammikuussa 2022 Coleman palasi valmennustehtäviin Kreikan Superliigan putoamiskamppailuun juuttuneen Atromitosin päävalmentajana. Colemanin johdolla Atromitos säilytti sarjapaikkansa kauden päätteeksi. Kaudella 2022/23 hän johdatti joukkueen keskikastiin kahdeksanneksi. Coleman jätti seuran lokakuussa 2023 heikosti alkaneen kauden vuoksi. 

Toukokuussa 2024 Colemanista tuli AEL Limassolin päävalmentaja. Hän jätti seuran joulukuussa 2024 ja siirtyi belgialaisen OH Leuvenin päävalmentajaksi.

Meriitit valmentajana

 EM-välierät: 2016
 Englannin mestaruussarjan kuukauden valmentaja helmikuussa 2009 WINNERS ANNOUNCED

Lähteet

Luokka:Walesilaiset jalkapalloilijat
Luokka:Walesilaiset jalkapallovalmentajat
Luokka:Vuonna 1970 syntyneet
Luokka:Elävät henkilöt